El termini per a la presentació dels formularis de sol·licitud és del 14 de desembre de 2019 al 30 de gener de 2020.
Manual d'emplenament de la sol·licitud i el projecte.
Juntament amb el formulari de sol·licitud, degudament formalitzats, s'hi ha d'adjuntar els documents següents:
Documentació específica per a la rehabilitació, reforma, adaptació i adequació de centres i serveis a la normativa vigent:
En cas que no es disposi d'aquesta documentació en el termini de presentació de la sol·licitud, l'aportació d'aquesta documentació s'ha d'efectuar dins dels deu dies hàbils a comptar de l'endemà de la publicació de la proposta provisional.
Documentació específica per a la renovació d'equipament, maquinària i mobiliari:
Els requisits que han de complir les entitats sol·licitants són:
Les condicions tècniques i materials per al desenvolupament i l'execució de l'acció han de complir amb els criteris establerts per aquests tipus de serveis en la normativa vigent.
En cap cas poden obtenir la condició de beneficiàries de la present subvenció les entitats en les quals les normes d'accés, funcionament o utilització de mitjans i instal·lacions impliquin de fet o de dret una discriminació per raó de sexe o qualsevol altra condició o circumstància personal o social.
L'import de la subvenció consisteix en un percentatge del projecte o activitat.
L'import de la subvenció s'ha d'atorgar en coherència amb la puntuació obtinguda, d'acord amb els criteris definits.
El Departament de Treball, Afers Socials i Famílies pot atorgar fins a un import màxim de 50.000,00 euros per projecte o activitat.
El cost del projecte o activitat no pot ser superior a 80.000,00 euros i no pot ser inferior a 10.000,00 euros.
Es pot subvencionar fins a un import màxim del 80% del cost del projecte o activitat, d'acord amb el pressupost presentat.
La resta del cost del projecte o activitat subvencionada va a càrrec de l'entitat beneficiària, amb fons propis o amb càrrec a altres fons de finançament.
Es pot subvencionar fins a dos projectes per entitat sol·licitant.
El crèdit inicial disponible de la convocatòria no és ampliable i resta condicionat a la disponibilitat efectiva del crèdit en el moment anterior a la resolució de la concessió de la subvenció.
La documentació que no es pugui presentar amb la sol·licitud es pot lliurar mitjançant els requeriments que es generaran automàticament, a l'apartat La meva carpeta, després d'haver tramitat el formulari de sol·licitud.
Es podrà utilitzar un màxim de quatre requeriments automàtics amb una capacitat de 100 Mb cadascun.
Si es considera que tota la documentació no es pot presentar a través dels requeriments automàtics, s'habilitarà un espai al servei d'allotjament de fitxers OneDrive, sempre que s'hagi sol·licitat en el formulari de sol·licitud.
Cada entitat ha de presentar un sol formulari de sol·licitud amb les subvencions que sol·liciti.
Com fer el tràmit quan el sistema de tramitació no està operatiu: en el cas que el darrer dia de termini no pugueu realitzar el tràmit per una incidència en el sistema, s'ampliarà el termini als tres dies hàbils consecutius.
Quan i com es rep resposta de l'Administració?
El termini màxim per notificar i emetre resolució és de sis mesos a comptar de la data de publicació de la convocatòria.
Transcorregut aquest termini, si no s'ha dictat i notificat resolució expressa, la sol·licitud s'entén desestimada per silenci administratiu.
La resolució es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya, sens perjudici que puguin utilitzar addicionalment altres mitjans electrònics.
Contra la resolució, que no exhaureix la via administrativa, les persones interessades poden interposar recurs d'alçada, en el termini d'un mes, davant el mateix òrgan que la dicta o davant l'òrgan superior jeràrquic, que és l'òrgan competent per emetre resolució.
El termini de presentació de la documentació justificativa s'inicia a partir dels sis mesos a comptar des de l'endemà de la publicació de la resolució de concessió de la subvenció i finalitza l'últim dia hàbil del mes de febrer de l'any següent al del termini màxim d'execució del projecte.
L'òrgan concedent podrà atorgar, d'acord amb les condicions i el procediment qfixat, una ampliació del termini establert que no excedeixi la meitat d'aquest i sempre que no es perjudiquin drets de tercers.